Hierontaan tullessasi saat yleensä täytettäväksesi asiakastietolomakkeen, jossa kysytään yhteystietosi, hierontaan tai hoitoon mahdollisesti vaikuttavat sairaudet ja muut tekijät Asiakastietojen kerääminen voidaan suorittaa myös suullisesti, jos hieroja tai hoitaja ei pysty lukemaan kirjoitettua tekstiä heikon näön vuoksi. Nämä taustatiedot auttavat meitä tekemään sinulle mahdollisimman hyvän ja turvallisen hoidon. Laki velvoittaa terveydenhuollon ammattilaisia keräämään asiakkaistaan riittävät tiedot.  Toimimme jokainen Studio Eudokia markkinointinimen alla itsenäisenä ammatinharjoittajana, joten vastaamme myös itsenäisesti asiakas- ja potilastiedoistamme. Kaikki käydyt keskustelut sekä tiedot asiakkaistamme ovat täysin luottamuksellisia ja noudatamme lain vaatimaa vaitiolovelvollisuutta. Asiakastietolomakkeen täyttämisen yhteydessä näet hoitajan rekisteriselosteesta, mitä tietoja kerätään, miten niitä käsitellään ja mihin tietoja käytetään.